b'\n_START_ARTICLE_\nNalle Valtiala\n_START_PARAGRAPH_\nKaarle-Juhani Bertel \xe2\x80\x9dNalle\xe2\x80\x9d Valtiala (s. 2. tammikuuta 1938 Helsinki) on suomenruotsalainen Kauniaisissa asuva opettaja, toimittaja ja kirjailija. _NEWLINE_Valtialan vanhemmat olivat Pertti Virko Valtiala ja Margareta Neovius. H\xc3\xa4n p\xc3\xa4\xc3\xa4si ylioppilaaksi 1955 Munkkiniemen ruotsalaisesta yhteiskoulusta. Valtiala opiskeli Helsingin yliopistossa englantilaista filologiaa, ruotsinkielist\xc3\xa4 kirjallisuutta, pohjoismaista filologiaa ja filosofiaa. H\xc3\xa4n valmistui filosofian kandidaatiksi 1962, lisensiaatiksi 1996 ja tohtoriksi 1999._NEWLINE_Valtiala on \xc3\xa4idinkielenopettajan ty\xc3\xb6ns\xc3\xa4 ohessa julkaissut useita romaaneja ja kirjoittanut lukuisia kuunnelmia Yleisradiolle. H\xc3\xa4nen tuotantonsa k\xc3\xa4sitt\xc3\xa4\xc3\xa4 proosan lis\xc3\xa4ksi my\xc3\xb6s lastenkirjallisuutta sek\xc3\xa4 kaksi omael\xc3\xa4m\xc3\xa4nkerrallista teosta. Kaksi Valtialan romaania on suomennettu. Lis\xc3\xa4ksi h\xc3\xa4n on kirjoittanut muun muassa Hufvudstadsbladetiin ja Svenska Dagbladetin. Runeberg-palkinnon saajaksi Valtiala on ollut ehdolla kahdesti. Tohtoriksi h\xc3\xa4n v\xc3\xa4itteli James Fenimore Cooperin tuotannosta vuonna 1998._NEWLINE_Nalle Valtialan tunnetuin teos on vuonna 1968 julkaistu ymp\xc3\xa4rist\xc3\xb6pamfletti Varokaa ihmist\xc3\xa4, joka on k\xc3\xa4\xc3\xa4nnetty my\xc3\xb6s norjaksi. H\xc3\xa4nen vuonna 1973 ilmestynytt\xc3\xa4 kirjaansa Lotus pidet\xc3\xa4\xc3\xa4n Suomen ensimm\xc3\xa4isen\xc3\xa4 \xe2\x80\x9dlesboromaanina\xe2\x80\x9d.'